b'\n_START_ARTICLE_\nSan Mart\xc3\xadn (forskningsstasjon)\n_START_PARAGRAPH_\nBase San Mart\xc3\xadn er en argentinsk forskningsstasjon i Antarktis, beliggende p\xc3\xa5 Barry Island i Marguerite Bay. Den ble etablert av den argentinske marinen i mars 1951 og navngitt etter general Jos\xc3\xa9 de San Mart\xc3\xadn, helt fra den argentinske uavhengighetskrigen. Stasjonen har hel\xc3\xa5rsdrift med en bemanning p\xc3\xa5 mellom 18 og 20 personer, og opereres av Instituto Antartico Argentino. San Mart\xc3\xadn er Argentinas vestligste base i Antarktis og ligger innenfor kravomr\xc3\xa5dene til Storbritannia, Chile og Argentina._NEWLINE_Et kors, en flaggstang og en steinst\xc3\xb8tte reist i 1951 er oppf\xc3\xb8rt p\xc3\xa5 Antarktistraktaten liste over historiske steder og kulturminner i Antarktis.'